TÖÖVÕTULEPING nr 9-44/2021/19

(hiliseima digitaalallkirja kuupäev)

Riigimetsa Majandamise Keskus, keda esindab juhatuse 30.06.2020.a. käskkirja nr 1-5/68 alusel kinnisvaraosakonna Lääne piirkonna haldusjuht Aavo Urbel, edaspidi Tellija, ühelt poolt,

ja Zebra AS, keda esindab juhatuse liige Alvar Pärtel, edaspidi nimetatudTöövõtja, teiselt poolt, keda nimetatakse edaspidi käesolevas Lepingus Pool või koos Pooled, sõlmisid käesoleva lepingu (edaspidi nimetatud Leping) alljärgnevas:

**1 Lepingu objekt**

1.1 Lepinguga Tellija tellib ja Töövõtja kohustub Lepinguga kok­kulepitud tingimustel ja korras teostama RMK Laiksaare kontori ja garaaži kinnistutel lumetõrjetöid.

1.2. Lepingu punktis 1.1 nimetamata teenuste osutamine muutub Lepingu objektiks juhul, kui Pooled lepivad selle tegemises ja selle eest makstavas tasus täiendavalt kokku ja sõlmivad sellekohase Lepingu lisa.

1.3. Tellija määrab oma esindaja juhendama teenuse osutamist ja Töövõtjale vaja­liku informatsiooni andmiseks ning teenuse kvaliteedi kontrollimiseks. Tellija esin­dajaks on Aavo Urbel, telefon: 505 0158 e-post: aavo.urbel@rmk.ee.

1.4 Tellijal on õigus jooksvalt kontrollida Töö tegemise käiku. Töövõtja on kohustatud kohe­selt informeerima Tellijat Töö tegemise käigus tekkinud probleemidest ning nõutama Tellija juhiseid ja informatsiooni.

1.5 Töövõtja peab töö tegemisel kinni pidama tööohutusnõuetest, keskkonnanõuetest, tuleohutusjuhenditest ning jäätmekäitluseeskirjadest.

**2 Töö üleandmine ja vastuvõtmine**

2.1 Töö vastuvõtmisel vormistavad Pooled vajadusel Töö üleandmise-vastuvõtmise akti, millele kirju­tavad alla Poolte esindajad.

2.2 Pärast Töö vastuvõtmist Tellija poolt on Töövõtjal õigus Lepinguga kokkulepitud tasule.

**3 Tasu**

3.1 Tellija maksab Töövõtjale Töö teostamise eest tasu summas 60 (kuuskümmend) eurot ühe töötunni eest. Hinnale lisandub käibemaks.

3.2 Tellija tasub tehtud tööde eest Töövõtja poolt esitatud arve alusel.

**4 Poolte vastutus**

4.1 Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.

4.2 Juhul, kui Tellija viivitab Töövõtjale tasu maksmisega üle kokkulepitud tähtaja, on Töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) protsenti tasu­misega viivitatud summast.

**5 Lepingu lõppemine ja lõpetamine**

5.1 Leping lõpeb, kui Lepingust tulenevad Poolte kohustused on mõlemapoolselt täielikult ja nõuetekohaselt täidetud.

5.2 Tellija võib Lepingu igal ajal olenemata põhjusest etteteatamise tähtajata üles öelda. Selli­sel juhul on Tellija kohustatud tasuma Töövõtjale Lepingu ülesütlemise momendiks faktili­selt tehtud Töö eest.

5.3 Kui Töö tegemise käigus on ilmselt selge, et seda ei tehta nõuetekohaselt, on Tellijal õigus määrata Töövõtjale tähtaeg puuduste kõrvaldamiseks.

**6 Teadete edastamine**

6.1 Üks Pool edastab Lepinguga seotud teated teise Poole Lepingus märgitud aadressil. Aad­ressi muutusest on Pool kohustatud koheselt informeerima teist Lepingupoolt.

6.2 Teadete edastamine toimub telefoni või e-posti teel.

6.3 Poole nõue teisele Poolele, mis esitatakse tulenevalt Lepingu rikkumisest, peab olema kirjalikus vormis.

**7 Lõppsätted**

7.1 Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või Poolte poolt kirjalikult määratud tähtajal.

7.2 Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahen­datakse vaidlus kostja asukohajärgses kohtus.

**Poolte andmed ja allkirjad:**

# Tellija Töövõtja

|  |  |
| --- | --- |
| Riigimetsa Majandamise Keskus | Zebra AS |
| Registrikood 70004459 | Registrikood 10122626 |
| Sagadi küla Haljala vald  Lääne-Viru maakond | Kase tee 18 Tali küla Saarde vald  Pärnu maakond |
| e-post: aavo.urbel@rmk.ee | e-post: partel.alvar@gmail.com |
| Tel 505 0158 | Tel 504 2411 |
| Allkirjastatud digitaalselt | Allkirjastatud digitaalselt |
|  |  |
|  |  |